અમર રહેવા સર્જાયેલાં અશરફનાં અછાંદસ કાવ્યોમાં ‘Schizophrenia’ વિશિષ્ટ છે. (ડૉકટર અશરફ ડબાવાલાના તબીબી શબ્દકોશનો આ અંગ્રેજી શબ્દ વાંચીને ગભરાસો નહીં! – – કાવ્ય ગુજરાતીમાં છે.) કાવ્યમાં ડૉક્ટરનો દર્દી (ડોક્ટરે શીખવ્યા મુજબ) આ અને બીજા રોગોનાં અંગ્રેજી નામ બોલે છે. બધા શબ્દોના અર્થ, અને ગુજરાતી લીપીમાં એમનાં અંગ્રેજી નામ પાદટીપ (ફૂટનોટ) માં આપ્યાં હોત તો સરસ. (કાવ્યસંગ્રહ પરથી બનાવેલી ઑડિયો ટેપમાં કવિશ્રીએ એ શબ્દો સમજાવ્યા છે, પણ પુસ્તકમાં અર્થ નથી આપ્યા.)